Diari Oficial de la Generalitat Valenciana


Sumari del DOGV 1325, del 14-06-1990 (1990/817859)

RESOLUCIÓ de 30 de maig de 1990, de la Direcció General de Comerç, sobre convocatòria de Campanyes de Reforma d'Estructures Comercials.
---------------------------------------------------------------------------------------------------------------------------------------

### Dades del document

Número de DOGV
:   1325

Data del DOGV
:   14-06-1990

Secció del DOGV
:   ALTRES DISPOSICIONS

Número del document
:   1990/817859


Data del document
:   30-05-1990

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 30 de maig de 1990, de la Direcció General de Comerç, sobre convocatòria de Campanyes de Reforma d'Estructures Comercials.  
L'article 14 de l'Ordre de 30 de novembre de 1987, de la Conselleria d'Indústria, Comerç i Turisme, estableix que, per resolució de la Direcció General de Comerç, es procedirà a la convocatòria d'ajudes per a campanyes concretes en matèria de reforma d'estructures comercials.  
L'experiència dels dos exercicis en els quals s'han convocat aquestes campanyes indica que la repercussió que aquestes tenen en la PIME comercial és important, i la seua incidència es alta. Per això, s'amplia l'àmbit d'aplicació i els projectes objecte d'ajut i s'expressen les quanties màximes recolzables en cada cas, per tal d'aconseguir major publicitat, claritat i objetivitat en la tramitació i concessió dels ajuts.  
En virtut d'això, i d'acord amb el que estableix la Disposició Final Primera de l?Ordre citada, la Direcció General de Comerç ha resolt:  
Article primer  
Es convoquen les campanyes següents en matèria de reforma d'estructures comercials:  
a) Campanya d'adequació d'establiments comercials compresos en els centres històrics dels municipis d'Alacant, Castelló de la Plana, Gandia, Xàtiva, Orihuela i València.  
b) Campanya de modernització, transformació, trasllat i adequació de les empreses comercials ja situades en les zones de noves formes comercials.  
c) Campanya de foment de l'associacionisme.  
d) Campanya de foment de la millora de l'equipament i la gestió dels establiments comercials existents mitjançant l'adquisició d'equip informàtic.  
Article segon  
1. Per a la campanya d'adequació d'establiments comercials, compresos en els centres històrics, que pretenen la seua adequació externa a l?entorn arquitectònic i urbanístic, dels municipis d'Alacant, Castelló, Gandia, Xàtiva, Oriola i València, la subvenció podrà arribar fins un 20% de la inversió projectada amb un màxim de 2.000.000 de pessetes per establiment.  
El projecte proposat haurà de centrar-se en les inversions en restauració o remodelació de façanes, rètols i/o aparadors, i presentarà, en els casos que resulte procedent, una sol·licitud d'informe o resolució si cal, de la Direcció General de Patrimoni Cultural de la Conselleria de Cultura, Educació i Ciència.  
2. Per a la campanya de modernització, transformació, trasllat i adequació, els projectes s'hauran d'enfocar, en general, cap a l?execució d'inversions que contribuesquen a millorar la posició comercial i/o tecnològica de les PIMES comercials i en particular a l?execució de les inversions contemplades en l'article 12 de l?Ordre de 30 de novembre de 1987, de la Conselleria d?Indústria, Comerç i Turisme. A l'adquisició de sòl i locals se li podrà donar suport en els casos de trasllat i/o ampliació, però tindran preferència aquells que s'establesquen en equipaments comercials col·lectius.  
El percentatge màxim de subvenció serà del 15%, sense superar la quantitat d'1.500.000 pessetes per establiment.  
3. Per a la campanya de foment de l'associacionisme es fixen dues possibilitats:  
a) Suport del 15% dels recursos invertits per l?empresa comercial per a la seua participació o accés a la forma associativa, amb un límit d'1.000.000 de pessetes per establiment.  
b) Subvenció del 15% de la inversió en immobilitzat necessari, en l'establiment comercial per adequar-se a les condicions establertes per la forma associativa, sense superar la quantitat d?1.000.000 de pessetes per establiment i empresa preexistent.  
4. Per a la campanya d'equipament informàtic podran concedir-se subvencions de fins el 15%, amb un límit de 500.000 pessetes per establiment preexistent, del cost de l'equipament sempre que aquest, segons els Serveis Tècnics de la Direcció General de Comerç, s'ajuste a les necessitats presents i futures de l'empresa, si compta amb un pla d'expansió definit.  
Article tercer  
En tot cas, no podrà concedir-se més d'una subvenció, de les regulades en aquesta resolució, per a les diferents partides del pressupost d'inversió que es presente. Podrà completarse el seu finançament amb la línia de suport financer regulada per l'Ordre de 30 de novembre de 1987, de la Conselleria d'Indústria, Comerç i Turisme, exceptuant les inversions esmentades en els articles primer lletra c) i apartat 3.a de l'article segon d'aquesta resolució.  
Article quart  
Les sol·licituds ajustades a models, i adreçades al Director General de Comerç, es presentaran als Serveis Territorials de Comerç adjuntant-hi la documentació a què fa referència l'article 15 de l'Ordre de 30 de novembre de 1987, de la Conselleria d'Indústria, Comerç i, Turisme, tret de l'esmentada a l'apartat d) d'aquest article.  
Article cinqué  
En funció de la diferenciada problemàtica geogràfica i/o sectorial dels establiments comercials, la Direcció General de Comerç podrà establir criteris de prioritat per a la tramitació i concessió de les subvenciones corresponents.  
Article sisé  
Aquesta resolució entrarà en vigor el dia mateix de la seua publicació en el Diari Oficial de la Generalitat Valenciana.  
València, 30 de maig de 1990. - El Director General de Comerç: Manuel López Estornell.  
Veure imatge